Accident la Sebeș, provocat de un șofer băut și fără permis. Bărbatul a fost reținut pentru 24 de ore.
La data de 23 martie 2024, în jurul orei 17.30, polițiștii rutieri din Sebeș au intervenit la un accident rutier, soldat cu pagube materiale, produs în zona intersecției străzilor Augustin Bena cu Mihail Kogălniceanu din municipiu.
Din cercetări a rezultat că un bărbat de 56 de ani, din Cugir, în timp ce conducea un autoturism, nu ar fi păstrat o distanță corespunzătoare față de autoturismul care circula în fața sa, intrând în coliziune cu acesta.
În urma verificărilor efectuate, polițiștii au constatat că bărbatul nu deține permis de conducere pentru nicio categorie de autovehicule.
În plus, în urma testării acestuia cu aparatul etilotest, a rezultat valoarea de 0,87 mg/l alcool pur în aerul expirat, motiv pentru care a fost condus la spital unde i-au fost recoltate mostre de sânge, în vederea stabilirii alcoolemiei.
Față de acesta, a fost întocmit dosar penal, sub aspectul săvârșirii infracțiunilor de conducere sub influența alcoolului și conducere fără permis și a fost luată măsura reținerii, urmând ca în cursul zilei de azi, 24 martie, să fie prezentat Parchetului de pe lângă Judecătoria Sebeș, pentru dispunerea măsurilor legale.
Urmăriți Alba24.ro și pe Google News
Dacă ți-a plăcut articolul: